Ingar Helge Gimle

Ingar Helge Gimle (født 1956) er en norsk teater- og filmskuespiller. For sine skuespillerinnsats har han vunnet flere priser, blant annet tre Amandapriser.

 Teater 
Gimle ble uteksaminert ved Statens Teaterhøgskole i 1982. Han ble ansatt ved Trøndelag Teater i 1985, og debuterte her i Václav Havels Largo desalato. Videre har han hatt roller som blant annet Einar i Otto Homlungs oppsetning av Brand (1986), Menesclou i Lars Øynos Elagabal og som skrikhals i musikalen Fire bein god – to bein dårlig etter George Orwells roman Animal Farm. I 1989 ble han ansatt ved Oslo Nye teater hvor han har hatt varierende roller; fra hovedrolle i Cecilie Løveids Dobbel nytelse, via rollen som Henrik Wergeland i Barthold Halles Roser i ørkenen, til Lysander i En midtsommernattsdrøm. I 1993–1994 hadde han suksess som Dimitrij i teatrets oppsetning av Dostojevskijs Brødrene Karamasov i regi av Bjørn Sæter. Han hadde videre roller som Mitch i En sporvogn til begjær, godseier Ulfheim i Når vi døde vågner og Claudius i Hamlet.

Fra 1996 har Gimle vært engasjert ved Nationaltheatret, hvor han har hatt flere ledende roller, som bl.a. Krogstad i Et dukkehjem (1999) (som også turnerte i Edinburgh og senere i Washington D.C.), og videre i roller som Herr Kovacic i Folkeutrydning (1996), Ansel Smith i Killer Joe (1997), Marcellus i Hamlet (1998), Aron Baumann i Skammen (1999) og Paul Berner i Fiin gammel aargang (1999). Etter årtusenskiftet har han vært å se i roller som Gunnar i Hærmændene på Helgeland (2002), Steve Hubbell i En sporvogn til begjær (2003), fiskeren i Nattergalen (2005) og Dr. Lombardi i En tjener for to herrer (2006).

I Fjernsynsteatret spilte han blant annet i Vidar Sandems Straffe (1988) og i Per Olov Enquists Den 25. timen (1990), regissert av Carl Jørgen Kiønig.

 Film og TV 
Gimle filmdebuterte i 1980 i filmen Belønningen,og har etter det medvirket i filmer som Plastposen (1986), Ti kniver i hjertet (1994), Absolutt blåmandag (1999), Ulvesommer (2003), og Uro (2006). Innsatsen i Absolutt blåmandag gav ham Amandaprisen i 1999. Hans stemme kan også høres i flere animasjonsfilmer, deriblant som «Gill» i Oppdrag Nemo (2003).

Bortsett fra to opptredener i Fjernsynsteatret i 1988 og 1990 TV-debuterte han i 1994 i serien I de beste familier, og har etter det hatt sentrale roller i serier som Hotel Cæsar (2000–2002), Etaten (2006), Seks som oss (2004–07), Luftens helter (2007) og NAV (TV-serie) (2012).

Høsten 2006 var Gimle en av deltakerne i TV 2-serien Skal vi danse.

 Priser og nominasjoner 
 Nominert til Komiprisen 2008 i klassen beste mannlige artist, revy og komedie
 Amandaprisen 1999 i klassen beste mannlige hovedrolle for innsatsen i Absolutt blåmandag
 Nominert til Amandaprisen 2007 i klassen beste birolle for Uro
 Nominert til Komiprisen 2008 i klassen beste mannlige artist, revy og komedie
 Komiprisen 2009 for beste mannlige artist i revy og komedie for rollen i Boeing Boeing
 Amandaprisen 2010 i klassen beste mannlige birolle for rollen som Sven O. Høiby i En helt vanlig dag på jobben
 Kanonprisen 2010 i klassen beste mannlige birolle for rollen som Sven O. Høiby i En helt vanlig dag på jobben
 Heddaprisen 2013 i klassen beste mannlige skuespiller for for rollen som Willy Loman i En handelsreisendes død av Arthur Miller, regi Runar Hodne, Trøndelag Teater
 Nominert til Komiprisen 2014 i klassen årets mannlige scenekomiker
 Nominert til Kanonprisen 2016 i klassen beste birolle for Cave
 Amandaprisen 2018 i klassen beste mannlige birolle for Rett vest
 Haugesund Walk of Fame 2023

 Filmografi og TV-opptredener 
 Film 
 2015: Doktor Proktors tidsbadekar
 2015: Å vende tilbake
 2014: Død snø 2
 2014: Morgenrøde
 2014: Doktor Proktors prompepulver
 2013: Victoria
 2013: Pornopung
 2012: Tina & Bettina – The Movie
 2011: Kong Curling
 2011: Mennesker i solen
 2010: En helt vanlig dag på jobben – Sven O. Høiby
 2008: Ulvenatten
 2008: Lønsj – Gunnar
 2008: Varg – Guros man
 2007: Tatt av kvinnen – Halfred
 2006: Mirakel (2006) – Bjørnar
 2006: Alene menn sammen – Knut
 2006: Uro – Makker
 2006: Klippan i livet – Alfred
 2005: Venner for livet – Johan
 2005: Du skal ikke... – Prest
 2003: Capo Nord
 2003: Ulvesommer – Ingvald
 2002: Folk flest bor i Kina – Politimann (segment «Grenseløs kjærlighet»)
 2002: Jeg er Dina – Fangevokter
 2002: Tyven, tyven – Bjørn Bakke
 1999: Sofies verden – Herr Johnsen
 1999: Absolutt blåmandag – Jon
 1998: 1732 Høtten – Raymond Hartmann
 1998: Thranes metode – verkstedseier
 1996: Markus og Diana – Skog, lærer
 1995: Underholdningschefen – full nordmann
 1995: Hører du ikke hva jeg sier! – Bevern
 1994: Ti kniver i hjertet – Gregers
 1993: Kalle og englene – Jakobsen
 1993: De blå ulvene – politimann
 1991: Buicken – store gutter gråter ikke – Vibe
 1986: Plastposen – Osvald
 1980: Belønningen TV-serier 
 2021: Hvite gutter – Tom, faren til Melissa
 2020: Aldri voksen – Runar
 2014: Neste sommer – Johnny
 2017: The Last Kingdom ( britisk) – Gelgill
 2016: Vikingane – Nomadehøvding
 2016: Mammon Sesong 2 – finansminister Ulriksen
 2015: Frikjent – William Hansteen
 2014: Kampen for tilværelsen – Ynge Sæther
 2012: NAV (komiserie) – arbeidsledige Rune
 2009: Karl III – Håkon Jarl Vekselsen 
 2008: Hvaler (dramaserie) – Trygve Eriksen
 2007: Luftens helter (mini-serie) – regnskapssjef Karl Åge Tørrkle
 2004–2007: Seks som oss – Egil (15 episoder)
 2006: Etaten – Rune
 2005: Ran (miniserie) – Roy
 2002: Shackleton (mini-serie) ( britisk) – Whaleman
 2001: Big Brother Norge – Fortellerstemme
 2001: Fox Grønland – Dagga (1 episode)
 2001: Fjortis (mini-serie) – Bent, Joachims far
 2000–2002: Hotel Cæsar – Arne Marcussen
 2000: Sofies verden (mini-serie) – herr Johnsen 
 2000: På grensen (svensk-norsk komiserie) – Runar Norgård 
 1999: Sejer - se deg ikke tilbake (mini-serie) – Karlsen
 1996: Chez toi (norsk komiserie) – restauranteier Svigersen
 1994: I de beste familier – Magne

 Fjernsynsteater 
 1990: Den 25. timen – Eriksen
 1988: Straffe

 Data-spill 
 1999: The Longest Journey (stemme) – Burns Flipper/Alatervakten Isam/Heispoliti

 Musikkvideo 
 2007: Hjallarhorn: The Changeling - Regissør Tom Kopperud

 Referanser 

 Eksterne lenker 


 Ingar Helge Gimle på Filmweb

Kategori:Skuespillere ved Nationaltheatret
Kategori:Skuespillere ved Trøndelag Teater
Kategori:Skuespillere ved Oslo Nye Teater
Kategori:Skal vi danse-deltakere
Kategori:Norske skuespillere
Kategori:Vinnere av Heddaprisen
Kategori:Vinnere av Kanonprisen
Kategori:Amandaprisen 2010
Kategori:Amanda for beste mannlige hovedrolle
Kategori:Amanda for beste mannlige birolle
Kategori:Personer fra Oslo